Aleksandr Fits. Aleksandr Vladimirovich Fits (; 1948-yil 9-iyun, Aqtoʻbe viloyati, Badamsha (sobiq Batamshinskiy) qishlogʻi) – jurnalist, yozuvchi, jamoat arbobi. KPSS aʼzosi boʻlgan va 1989-yilda tark etgan. Hayoti. Aleksandr Fits 1948-yil 9-iyunda Qozogʻistonning Aqtoʻbe viloyatida tugʻilgan. 1966-yil – OTKMK teplovoz taʼmirlash deposida mexanik (Olmaliq). 1967-yil – OTKMK elektrovoz mashinistining yordamchisi. 1967–1969-yillar – SA temir yoʻl qoʻshinlarida xizmat qilgan. 1970–1975-yillar – „Olmaliq ishchisi“ shahar gazetasida adabiy xodim, sanoat boʻlimi boshligʻi, mas’ul kotib (Olmaliq). 1975–1976-yillar – „Toshkent oqshomi“ gazetasi axborot boʻlimi mudiri. 1976–1979-yillar – „Toshkent haftaligi“ reklama-axborot haftaligining mas’ul muharriri (Toshkent). 1979–1980-yillar – „Oʻzbekiston komsomolets“ respublika gazetasi bosh muharriri oʻrinbosari (Toshkent). 1980–1986-yillar – „Oʻzbekiston komsomolets“ respublika gazetasi bosh muharriri. 1986–1987-yillar – Oʻzbekiston Davlat teleradiokompaniyasi sanoat bosh tahririyati muharriri (Toshkent). 1987–1989-yillar – „Noyes Leben“ gazetasining Oʻrta Osiyo respublikalari boʻyicha muxbiri (Moskva). 1989–1990-yillar – „Noyes Leben“ gazetasi tahririyat hay’ati aʼzosi (Moskva). 1992–1995-yillar – „Ozodlik“ radiosi muxbiri (Myunxen). 1996-yil – „Ruscha yangi soʻz“ gazetasining muxbiri (Nyu-York). 1997-yil – „Rossiya Germaniyasi“ haftaligi sharhlovchisi (Berlin). Aleksandr Vladimirovich Fits 2010-yildan beri biznes, erkin jurnalistika va yozuvchilik bilan shugʻullanadi. Taʼlimi. Aleksandr Vladimirovich Fits 1979-yilda Toshkent Davlat universitetining (1999-yildan Oʻzbekiston Milliy universiteti) jurnalistika fakultetini tamomlagan. Mukofotlari. 1982-yil – Oʻzbekiston Jurnalistlar uyushmasi mukofoti laureati. 1983-yil – Chexoslovakiya Jurnalistlar uyushmasi mukofoti laureati. 1989-yil – SSSR Kinematograflar uyushmasi mukofoti laureati. 2005-yil – Butunrossiya adabiy mukofoti laureati. 2007-yil – „Pushkin“ medali. 2007-yil – „Oltin Yesenin“ medali. 2008-yil – „Moskvaning oltin qalami“ mukofoti. 2013-yil – „Rossiya vataniga 250 yil xizmat“ medali. 2015-yil – „Nemislarning Rossiyaga koʻchirilishiga 250 yil“ medali.